भारत के प्रधानमंत्री नरेंद्र मोदी चीन की यात्रा पर जाने वाले हैं। प्रधानमंत्री ने चीनी उत्पादनों की खरीद का या सरकारी उपयोग में लिए जाने का कोई समझौता कर लिया तो क्या होगा? हमारे देश के अनेक मोदी भक्तों ने कुछ दिन पहले ही चीनी राखियों और वस्तुओं का बहिष्कार करने का और चीनी वस्तुओं आदि को नहीं खरीदने का अभियान चलाया था। शिक्षण संस्थाओं में सेमिनार आयोजित किए गए, जहां राष्ट्रीय स्वयंसेवक संघ के व्यक्ति विशेष लोगों ने एवं मोदी जी के भक्तों ने भाषण दिए थे। मोदी जी अनेक देशों में अबतक यात्रा कर चुके हैं और लगभग हर यात्रा में उन्होंने संबंधित देश की वस्तुएं खरीदने या उनके उत्पादन का देश में उपयोग करने आदि का समझौता किया।